5 6 ก.ค.นี้ขึ้นทางด่วนฟรี ทางด่วน 1 ทางด่วน 2 อุดรรัถยา-สัญญาสัมปทานใหม่
การทางพิเศษแห่งประเทศไทย (กทพ.) แจ้งว่า กทพ.และบริษัท ทางด่วนและรถไฟฟ้ากรุงเทพ จำกัด (มหาชน) หรือ BEM และบริษัท ทางด่วนกรุงเทพเหนือ จำกัด หรือ NECL ร่วม ปฏิบัติตามเงื่อนไขสัญญาสัมปทานโครงการระบบทางด่วนขั้นที่ 2 (ทางพิเศษศรีรัช รวมถึงส่วน D) และสัญญาโครงการทางด่วนสายบางปะอิน-ปากเกร็ด (ทางพิเศษอุดรรัถยา) ฉบับแก้ไขใหม่ โดยยกเว้นค่าผ่านทางพิเศษของทางพิเศษเฉลิมมหานคร (ทางด่วนขั้นที่ 1) ทางพิเศษศรีรัช (ทางด่วนขั้นที่ 2) และทางพิเศษอุดรรัถยา (ทางด่วนสายบางปะอิน-ปากเกร็ด) ในวันอาทิตย์ที่ 5 กรกฎาคม 2563 (วันอาสาฬหบูชา) และวันจันทร์ที่ 6 กรกฎาคม 2563 (วันเข้าพรรษา) ซึ่งเป็นวันหยุดราชการประจำปีตามประกาศสำนักนายกรัฐมนตรีโดยมีด่านเก็บค่าผ่านทางพิเศษที่ยกเว้นเก็บค่าผ่านทาง พิเศษของทางพิเศษเฉลิมมหานคร จำนวน 19 ด่าน ทางพิเศษศรีรัช จำนวน 31 ด่าน และทางพิเศษอุดรรัถยา จำนวน 10 ด่าน ทั้งนี้ ในระหว่างวันที่ 4-7 ก.ค.63 ซึ่งเป็นวันหยุดยาวต่อเนื่อง กทพ. เตรียมความพร้อม เพื่อรองรับการเดินทางของประชาชนผู้ใช้ทางพิเศษด้วยด้านนายสราวุธ ทรงศิวิไล อธิบดีกรมทางหลวง เปิดเผยว่า ในวันหยุดระหว่างวันที่ 4-7 ก.ค.63 คาดว่าจะมีประชาชนเดินทางกลับภูมิลำเนาและท่องเที่ยวเป็นจำนวนมาก กรมทางหลวงได้สั่งการให้หน่วยงานในสังกัดกรมทางหลวงประกอบด้วย สำนักงานทางหลวง แขวงทางหลวง และหมวดทางหลวงทั่วประเทศ เตรียมพร้อมอำนวยความสะดวก และปลอดภัยรองรับการเดินทางของประชาชน เช่น ดูแลบำรุงรักษาทางหลวงให้อยู่ในสภาพดี จัดรถบริการ Mobile Service Car ช่วยเหลือผู้ใช้ทางเมื่อเกิดอุบัติเหตุหรือรถเสีย ติดตั้งชุดป้ายเคลื่อนที่ VMS-Mobile บริเวณจุดวิกฤติ เป็นต้นหากพบว่ามีปริมาณจราจรติดขัดสะสมบนทางหลวงให้ประสานงานกับตำรวจทางหลวงและตำรวจท้องที่ เพื่อสนับสนุนการอำนวยความสะดวกด้านการจราจรหรือการจัดช่องทางพิเศษ (Reversible Lane) ทันที สำหรับผู้ใช้ทางสามารถติดตามการรายงานสภาพการจราจรทั้งมุมสูงและกล้อง CCTV แบบ Real Time ผ่านทางแอปพลิเคชัน Thailand Highway Traffic.
กทพ.และบริษัท ทางด่วนและรถไฟฟ้ากรุงเทพ จำกัด (มหาชน) หรือ BEM และบริษัท ทางด่วนกรุงเทพเหนือ จำกัด หรือ NECL ร่วม ปฏิบัติตามเงื่อนไขสัญญาสัมปทานโครงการระบบทางด่วนขั้นที่ 2
การทางพิเศษแห่งประเทศไทย,ทางพิเศษศรีรัช,ทางพิเศษอุดรรัถยา,ยกเว้นค่าผ่านทาง,วันหยุดยาว,ทางด่วนฟรี,ข่าววันนี้